**Οδηγίες συμπλήρωσης υποδείγματος συμφωνητικού**

Η εκάστοτε σύμβαση θα πρέπει να φέρει το λογότυπο του προγράμματος στο πλαίσιο του οποίο συνάπτεται (π.χ. Λογότυπο ΕΣΠΑ, HORIZON κτλ), όπου αυτό απαιτείται.

Στο Άρθρο 1 του συμφωνητικού θα πρέπει να αναφερθεί η πηγή χρηματοδότησης του εκάστοτε προγράμματος στο πλαίσιο του οποίου θα συναφθεί συμφωνητικό, θα πρέπει να επιλεγεί αν το έργο χρηματοδοτείται ή συγχρηματοδοτείται καθώς και να αναφερθούν ο/οι σχετικός/οι φορείς.

Παράδειγμα : Για συγχρηματοδοτούμενο πρόγραμμα θα πρέπει να αναφερθεί στο πλαίσιο ποιου Επιχειρησιακού Προγράμματος υλοποιείται το έργο καθώς και από ποιο ταμείο της Ευρωπαϊκής ένωσης συγχρηματοδοτείται.

Ο τίτλος της προμήθειας θα πρέπει να είναι ίδιος με τον τίτλο που καταχωρήθηκε στο webrescom και αναφέρεται στην σχετική απόφαση ανάθεσης.

Στο Άρθρο 5 θα πρέπει να γίνεται αναφορά στον διακανονισμό πληρωμής του εκάστοτε αναδόχου.

Να σημειωθεί πως προκαταβολή μπορεί να δοθεί έως το 50% του συμβατικού τιμήματος με την κατάθεση ισόποσης εγγυητικής επιστολής.

Η πληρωμή μπορεί να γίνει μετά την ολοκλήρωση της προμήθειας εφάπαξ ή τμηματικά με την παράδοση του εκάστοτε παραδοτέου, σε κάθε περίπτωση θα πρέπει να ορίζεται στο συμφωνητικό ένας τρόπος πληρωμής.

Στο Άρθρο 7. Συμμόρφωση με τις υποχρεώσεις των παραγράφων 2 και 11 του άρθρου 4β ή και της παρ. 1 του άρθρου 12 ή και της παρ. 1 του άρθρου 16 του ν.2939/2001. Oι κατασκευαστές και οι εισαγωγείς ηλεκτρονικού εξοπλισμού, θα πρέπει να είναι εγγεγραμμένοι στο Μητρώο Παραγωγών του Ελληνικού Οργανισμού Ανακύκλωσης, οι προμηθευτές θα πρέπει να αναγράψουν τον αριθμό ΕΜΠΑ στην εκάστοτε σύμβαση προμηθειών ή αν δεν εμπίπτουν στο πεδίο εφαρμογής του ως άνω νόμου, θα πρέπει να προσκομίσουν υπεύθυνη δήλωση στην οποία να αναλύεται ο λόγος για τον οποίο δεν έχουν υποχρέωση εγγραφής ή ο αριθμός ΕΜΠΑ του προμηθευτή τους από την εγχώρια αγορά.

Στην περίπτωση που κάποιος ανάδοχος δεν έχει υποχρέωση εγγραφής στο αντίστοιχο πεδίο του άρθρου 7, συμπληρώνεται ότι : Δεν εμπίπτει

**Συνοδευτικά έγγραφα συμβάσεων ποσού >2.500€ πλέον ΦΠΑ**

* **Αποσπάσματα ποινικού μητρώου** (έκδοσης τριμήνου από την ημερομηνία κατάθεσης της σύμβασης) του νόμιμου εκπροσώπου της εταιρείας και των μελών του ΔΣ (σε περίπτωση ΑΕ) ή του Διαχειριστή (σε περίπτωση ΟΕ, ΕΕ, ΙΚΕ). Τα αποσπάσματα ποινικού μητρώου  μπορούν να αντικατασταθούν από ΥΔ διαθέσιμες στην ιστοσελίδα του ΕΛΚΕ ΑΠΘ.
* **Πιστοποιητικό ΓΕΜΗ ή Καταστατικό ή Οποιοδήποτε νομιμοποιητικό έγγραφο** από το οποίο να προκύπτει ο νόμιμος εκπρόσωπος της εταιρείας και η σύνθεση του ΔΣ, σε περίπτωση ΙΚΕ ΟΕ ΕΕ ο διαχειριστής. Για τις ατομικές επιχειρήσεις Εκτύπωση της καρτέλας Στοιχεία Μητρώου από το TAXIS.

**Σημείωση :** Για την σύναψη σύμβασης με προμηθευτές του εξωτερικού, δεν απαιτείται η προσκόμιση Αποσπάσματος Ποινικού Μητρώου ή ΥΔ.

* Στην περίπτωση που οι κατασκευαστές και οι εισαγωγείς ηλεκτρονικού εξοπλισμού, οφείλουν να είναι εγγεγραμμένοι στο Μητρώο Παραγωγών του Ελληνικού Οργανισμού Ανακύκλωσης αναγράφουν τον αριθμό ΕΜΠΑ στην εκάστοτε σύμβαση προμηθειών. Αν δεν εμπίπτουν στο πεδίο εφαρμογής, θα πρέπει να προσκομίσουν **υπεύθυνη δήλωση** στην οποία να αναλύεται ο λόγος για τον οποίο δεν έχουν υποχρέωση εγγραφής ή ο αριθμός ΕΜΠΑ του προμηθευτή τους από την εγχώρια αγορά. **(Αφορά Συμβάσεις Προμήθειας)**